མིན་རུད་དང་མཇལ་འཛོམས་གནང་སྐབས།ཧན་ཀྲེང་གིས།ཀྲུང་གོ་དང་འབར་མ་ནི་རི་ཆུ་འབྲེལ་བའི་མཛའ་གྲོགས་ཁྱིམ་མཚེས་ཡིན།ཀྲུའུ་ཞི་ཞི་ཅིན་ཕིང་གིས་འབར་མའི་འགོ་ཁྲིད་དང་མཇལ་མོལ་ཐེངས་མང་གནང་བ་མ་ཟད་གལ་ཆེའི་ཐུན་མོང་ངོས་འཛིན་བྱུང་ཡོད་པས།དུས་རབས་གསར་པར་ཀྲུང་གོ་དང་འབར་མའི་འབྲེལ་བའི་གོང་འཕེལ་ཐད་ཁ་ཕྱོགས་གསལ་སྟོན་གནང་ཡོད།ཕྱོགས་གཉིས་པོས་འགོ་ཁྲིད་པའི་ཐུན་མོང་ངོས་འཛིན་དོན་འཁྱོལ་ཡག་པོ་བྱེད་པ་དང་།མཐོ་རིམ་གྱི་འགྲོ་འོང་དང་འཕེལ་ཕྱོགས་རྒྱུན་འཁྱོངས་བྱེད་པ།གོང་འཕེལ་འཐབ་ཇུས་འབྲེལ་མཐུད་ལ་སྐུལ་འདེད་གཏོང་བ།གལ་ཆེ་བ་དང་དམངས་འཚོའི་ཁྱབ་ཁོངས་ཀྱི་མཉམ་ལས་རྣམ་གྲངས་ཁག་གཅིག་ལག་བསྟར་བྱེད་མགྱོགས་སུ་གཏོང་བཅས་བྱས་ཏེ།ཐུན་མོང་ཐོག་ཀྲུང་གོ་དང་འབར་མའི་ཁྱོན་ཡོངས་འཐབ་ཇུས་མཉམ་ལས་གོང་འཕེལ་དེ་བས་ཆེ་བ་ཡོང་རྒྱུར་སྐུལ་འདེད་གཏོང་དགོས།ཀྲུང་གོས་འབར་མས་ཞི་བའི་འཕེལ་རིམ་ལ་སྐུལ་འདེད་གཏོང་བར་རྒྱབ་སྐྱོར་བྱེད་ཀྱི་ཡོད་ཅིང་།མུ་མཐུད་ནས་དེའི་ཐད་དགེ་མཚན་ལྡན་པའི་ནུས་པ་འདོན་སྤེལ་བྱེད་འདོད་ཡོད་ཅེས་བསྟན་ཡོད་པ་རེད།